# Ανάκληση αίτησης

## Ενδιαφερόμενοι φορείς που εμπλέκονται στη διαδικασία

* Συναλλασσόμενος·
* Αρμόδια για τη λήψη απόφασης τελωνειακή αρχή·
* Εμπλεκόμενα κράτη μέλη.

## Ροή εργασιών

Μετά την υποβολή της αίτησης, ο συναλλασσόμενος έχει τη δυνατότητα να την ανακαλέσει. Η ανάκληση μιας αίτησης είναι δυνατή είτε κατά την αποδοχή της αίτησης είτε κατά τη διαδικασία λήψης της απόφασης, αλλά πριν από τη λήψη της απόφασης χορήγησης (ή μη) της άδειας.

Από την υψηλού επιπέδου επισκόπηση της διαδικασίας λήψης τελωνειακών αποφάσεων, η ανάκληση ανήκει στο πρώτο μέρος της διαδικασίας, όπως απεικονίζεται στο Σχήμα 1.



Σχήμα 1 Διαδικασία λήψης απόφασης, στο πλαίσιο της διαδικασίας λήψης τελωνειακών αποφάσεων

Στο Σχήμα 2 παρουσιάζεται η υψηλού επιπέδου επισκόπηση της διαδικασίας ανάκλησης.



Σχήμα 2 – Υψηλού επιπέδου επισκόπηση της διαδικασίας ανάκλησης

Μετά την υποβολή της αίτησης ανάκλησης από τον συναλλασσόμενο, αυτή γίνεται δεκτή αυτομάτως και η έγκριση γνωστοποιείται στον συναλλασσόμενο. Η κατάσταση της αίτησης αλλάζει σε «Ανακληθείσα».

Εάν συμμετέχουν περισσότερα από ένα κράτη μέλη στη διαδικασία λήψης απόφασης, θα πρέπει να ενημερώνονται σχετικά με την ανάκληση. Τα εμπλεκόμενα κράτη μέλη προσδιορίζονται με βάση τη «Γεωγραφική ισχύ» της αίτησης.

 Αξίζει να σημειωθεί ότι εάν η αίτηση δεν είχε γίνει ακόμη δεκτή (βρίσκεται σε κατάσταση «Καταχωρισθείσα»), η ανάκληση δεν χρειάζεται να γνωστοποιηθεί στα εμπλεκόμενα κράτη μέλη, δεδομένου ότι δεν έχουν ενημερωθεί ακόμη σε σχέση με την ίδια την αίτηση.

Μόλις η αίτηση ανακληθεί επιτυχώς, ο συναλλασσόμενος δύναται να υποβάλει νέα αίτηση.